ઘાટલોડિયા વિસ્તારમાં ભૂયંગદેવ સોસાયટી પાસે આવેલા સ્વતંત્ર બંગ્લોઝમાં વિશાલ પિયુષભાઇ પરીખ (ઉં.વ.૨૫) રહેતો હતો. વિશાલ એલઆઇસી એજન્ટનું કામકાજ કરતો હતો. ચારેક દિવસ પહેલાં સવારે વિશાલ નવેક વાગ્યે મિત્રને આપેલા પૈસા લઇનેઆવું છું, તેમ કહી ઘરેથી નીકળી ગયો હતો. રાત્રે ઘરે પરત ન ફરતાં તેના પિતાએ તેને ફોન કર્યો હતો અને ફોન કરતા વિશાલે હમણાં આવું છું કહ્યું હતું. બાદમાં મોડી રાત્રે વિશાલેતેના પિતાનાં ફોન પર મેસેજ કર્યો હતો કે, હું નથી આવવાનો, ફોન ન કરતાં અને રાહુલ ઉપર પોલીસ કેસ કરજો. ઓકે, હું બરબાદ થઇ ગયો છું. જેથી રાહુલનાં પિતા તાત્કાલિક ઘાટલોડિયા પોલીસ સ્ટેશન દોડી ગયાં હતાં અને તપાસ શરૂ કરાવી હતી.